stanford-oval/wikipedia huggingface dataset:
מניהוט מצוי
שימושים > מזון לאדם > האיים הקאריביים

בברמודה פשטידת מניהוט היא מאכל מסורתי של חג המולד. מקלפים את השורש, קוצצים אותו ומערבבים עם ביצים, חמאה וסוכר. מניחים לסירוגין שכבות של העיסה ושכבות של בשר חזיר או עוף על גבי תבנית אפייה, והפשטידה נאפית בתנור ונאכלת כתוספת או מנה עיקרית. בג'מייקה משמש מניהוט בראש ובראשונה להכנת באמי (bammy), מעין עוגה מטוגנת קטנה שמקורה בתרבות העמים הילידים. מגררים את השורש, שוטפים אותו היטב, מייבשים, ממליחים ודוחסים ליצירת עוגות שטוחות שקוטרן כ-10 סנטימטר ועוביין קצת יותר מסנטימטר. אלה מטוגנות קלות ולאחר מכן נטבלות בחלב קוקוס ומטוגנות שנית. באמיס מוגשות לרוב בארוחת הבוקר.
ברפובליקה הדומיניקנית לחם מניהוט (casabe) נאכל כתוספת בארוחה העיקרית, ומבחינה זו הריהו דומה ללחם חיטה במטבח הספרדי, הצרפתי והאיטלקי (אף שהוא נבדל מלחם החיטה בצורה, במרקם ובאופן ההכנה). כמו כן, נפוץ המאכל ארפיטאס דה יוקה (arepitas de yuca) – חתיכות מניהוט מטוגנות בשמן עמוק ומשוחות בחמאה. המאכל בוליטוס (bollitos) נפוץ אף הוא (וראו "קולומביה" לעיל). הנזיד הדומיניקני האופייני סנקוצ'ו (sancocho) כולל חתיכות של שורש מקולף ומבושל יחד עם תפוחי אדמה וירקות אחרים. הבצק ממנו מכינים קאטיביה (catibía; סוג של אמפנדה) מבוסס על קמח מניהוט. בפוארטו ריקו משמש השורש להכנת לחם מניהוט (casabe). לעיתים מקלפים, מבשלים ואוכלים אותו עם שמן זית וחומץ יחד עם ירקות אחרים. בחג המולד משמש השורש להכנת מאכל חג מסורתי הקרוי "פאסטלס" (pasteles): טוחנים את השורש ומעבדים אותו לעיסה, אותה מעבדים לעיגולים שטוחים וממלאים במילויים שונים (בדרך כלל בשר חזיר או בשר עוף).
שימושים > מזון לאדם > אסיה

באינדונזיה המניהוט הוא מרכיב מרכזי בתפריט, אם כי בעיקר בתקופות של מחסור, משום שמעמדו נחות מזה של אורז. שיטות ההכנה הפופולריות הן בישול, טיגון (לאחר אידוי) ואפייה על גחלים לוהטות. המניהוט משמש לעיתים כאחד המרכיבים של הקינוח האינדונזי המסורתי קולק (המבוסס על סוכר דקלים, חלב קוקוס ולעיתים גם מש). מניהוט מותסס משמש להכנת עיסה מתוקה בשם Peuyeum, ממנה ניתן להכין גם את המשקה האלכוהולי es tape. באי יאווה, שבו תפוקת האורז מוגבלת, נפוץ מאוד ה"גאפלק", המיוצר על ידי ייבוש בשמש של פרוסות שורש מניהוט. בעת הצורך חותכים פרוסות גאפלק לחתיכות קטנות ומבשלים אותן כמו אורז.
המניהוט הוא מרכיב חשוב גם בתפריטם של תושבי דרום הודו. במדינת קרלה אוכלים מניהוט מבושל, בדרך כלל, עם קארי דגים (בשפת המקום, מלאיאלאם: kappayum meenum) או בשר. מניהוט מעורב עם בשר (Kappa biriyani) אף הוא מאכל נפוץ במדינה זו. במדינת טמיל נאדו ישנם מפעלים רבים לעיבוד מניהוט, עובדה המלמדת על שיעור צריכה גבוה. גם באנדרה פרדש המניהוט, בצורות הכנה שונות, הוא מוצר מזון בסיסי. בתבנית:הפיליפינים קרוי המניהוט kamoteng kahoy, ושורש מקולף שבושל בסוכר משמש בעיקר להכנת קינוח.
שימושים > מזון לאדם > אפריקה

כאמור לעיל, עיקר ייצור המניהוט מתבצע כיום באפריקה. ניגריה לבדה אחראית לכ-17% מן התפוקה העולמית והיא היצרנית המובילה בעולם של הצמח. באזורים הטרופיים באפריקה המניהוט הוא הפריט העיקרי או השני בחשיבותו בתפריט. במערב אפריקה, ובמיוחד בניגריה ובסיירה לאון, השימוש העיקרי בצמח הוא לייצור garri ו-eba. הגארי הוא סוג של קמח המבוסס על שורש המניהוט. כדי להכינו – מקלפים את השורש, שוטפים וטוחנים אותו ליצירת מחית. את המחית מכניסים לשק בלתי אטום למשך יום-יומיים לצורך התססה. במהלכו של פרק זמן זה מונחות על השק משקולות שתפקידן לדחוס את הנוזלים החוצה. את הגרגירים המוצקים שמתקבלים מסננים וקולים ואת התוצר היבש ניתן לאחסן לתקופה ממושכת. ניתן אף לטחון את הגרגרים לצורך הכנת קמח. כדי להכין אֶבה מערבבים קמח גארי עם מים חמים ומערבבים עד לקבלת בצק צמיג. מן הבצק מכינים כדורים קטנים שאותם מקובל לטבול ברוטב או לאכול עם ירקות מאודים.
במרכז אפריקה מעבדים את שורש המניהוט בעיקר בדרך של בישול במים רותחים ומעיכה. את המחית מערבבים עם תבלינים וניתן לבשל פעם נוספת או לאחסן לשימוש עתידי. חטיף נפוץ מיוצר על ידי השריית השורש במי-מלח למשך ימים אחדים, חיתוכו וצלייתו. תושבי הרפובליקה המרכז-אפריקאית פיתחו שיטות רבות לעיבוד של מניהוט. אחת השיטות הנפוצות ביותר היא פריסת השורש לפרוסות דקות וטיגונן לקבלת חטיף פריך הדומה לחטיף תפוחי אדמה. בנוסף, נהוג לטחון את השורש לקמח וממנו להכין לחם ועוגיות. גם את עלי הצמח מכשירים לאכילה על ידי השריה במים ובישול ממושך (לצורך סילוק רעלים), וטעמם דומה לזה של תרד.
אף במזרח אפריקה נפוץ השימוש במניהוט. בטנזניה ידוע הצמח כ-mihogo. שיטות ההכנה משתנות מאזור לאזור, אך השיטה הנפוצה ביותר היא קילוף השורש, חיתוכו לפיסות קטנות וטיגונן (לעיתים משרים את הפיסות במים לפני הטיגון). פיסות מניהוט מטוגנות הן מאכל רחוב טיפוסי. בזמביה נעשה לעיתים קרובות שימוש במניהוט להכנת "נשימה" (Nshima), המאכל הבסיסי שאוכלים מרבית תושבי זמביה פעם-פעמיים ביום.
את הנשימה מכינים על ידי ערבוב רציף של קמח מניהוט (או קמח תירס) בתוך מים חמימים עד לקבלת דייסה צמיגה ורתיחתה, כיסוי הדייסה וחימום קל במשך מספר דקות תוך שהיא מבעבעת, הוספה איטית של קמח מאותו הסוג עד לקבלת הצמיגות הרצויה, כיסוי והמתנה למשך כמה דקות.
שימושים > מזון בעלי חיים

צמח המניהוט משמש במקומות מסוימים גם להזנת בעלי חיים. כך, למשל, בעקבות משבר כלכלי שפקד את תאילנד בשלהי שנות ה-90 של המאה ה-20 וירידה תלולה במחירי המניהוט עקב צמצום הייצוא לאירופה, גבר מאוד השימוש במניהוט להזנת בעלי חיים במדינה זו בעידודם של גורמים ממשלתיים. בתאילנד משמשים כיום מוצרי מניהוט מעובדים להאכלת עופות, חזירים, ברווזים ובקר ואף מיוצאים ממנה ליתר ארצות תבל. מחקרים שונים שנערכו בתאילנד מגלים כי תזונה זו עדיפה על התחליפים המסורתיים (תערובות מבוססות תירס) במובנים רבים, לרבות קלות העיכול וצמצום הצורך באנטיביוטיקה.
הזנת עופות וחזירים בתערובות המבוססות על שורש מניהוט (עם תוספות כגון פולי סויה) נמצאה יעילה מאוד גם במחקרים שנערכו בווייטנאם
ובקולומביה.
בעבר נעשה גם בישראל שימוש במניהוט להזנת בקר.
שימושים > רפואה

במדינות אחדות נעשה שימוש בעיסה מקמח מניהוט לטיפול בתסמונת המעי הרגיז. מחקר שנערך בניגריה בשנות ה-80 של המאה ה-20 בחן את השפעת השימוש במניהוט על הסובלים מבעיה זו. המחקר גילה כי תזונה המבוססת על מניהוט מסייעת בהפחתת העוצמה והתדירות של התסמינים הקשורים למחלה אצל חלק מן החולים.
ברפואה העממית נעשה שימוש במניהוט לטיפול בהכשת נחשים, שלשולים, דלקות, כיבים ופרונקלים.
עם זאת, אין בנמצא ראיות מדעיות לתועלת רפואית של שימוש במניהוט לטיפול בבעיות אלה.
שימושים > דלק

מסוף המאה ה-20 מתבצעים מחקרים שתכליתם לברר את היתכנות השימוש במניהוט לייצור אתנול, בו נעשה שימוש כדלק מתחדש ונקי. במחוז האוטונומי גואנגשי שבסין נעשו בפתח המאה ה-21 ניסיונות לפתח דלק מסוג זה. במחקר שפורסם אודות ניסיון זה בשנת 2005 נמצא כי השימוש בדלק יכול להיות מעשי אך ורק אם יהיה פטור ממס.
בניגריה, יצרנית המניהוט הגדולה בעולם, שהיא גם יצרנית נפט גדולה החברה באופ"ק, הוחלט להתחיל לקדם פרויקט של ייצור דלק אתנול על בסיס מניהוט. ההנחה היא שמַעֲבר לשימוש בדלק המבוסס על הצמח יוביל לחיסכון כספי עצום ואף יצמצם את מימדי האלימות, השחיתות, העוני וחוסר השוויון המלווים את תעשיית הנפט המקומית שנים רבות. זאת משום שרוב האוכלוסייה הכפרית יכולה להשתתף בגידול הצמח ובהפקת הדלק.
בוריס ספאסקי

| --- | --- |
ספאסקי, 2016
ספאסקי, 2016
 לידה:  30 בינואר 1937 סנקט פטרבורג, ברה"מ 
 פטירה:  27 בפברואר 2025 (בגיל 88) מוסקבה, רוסיה 
 הישג בולט:  היה אלוף העולם בשנים 1969–1972
 הדרגה הגבוהה ביותר:  רב אמן משנת 1955
 מד כושר מרבי:  2690 (ינואר 1971)
 מד כושר נוכחי:  2,548 (נכון ל־ינואר 2022) 
 מדינה:  ברית המועצות, צרפת
 פרסים והוקרה:  אוסקר השחמט (1968)  אלוף העולם בשחמט  אוסקר השחמט (1969)  מאסטר מוסמך לספורט של ברית המועצות  מדליה על גבורת העמל  עיטור אות הכבוד  תעודת כבוד נשיאותית של הפדרציה הרוסית  עובד רכבת של כבוד 
 
בוריס וסילייביץ' ספאסקי (ברוסית: Бори́с Васи́льевич Спа́сский;‏ 30 בינואר 1937 – 27 בפברואר 2025) היה שחמטאי רוסי, רב אמן ואלוף העולם העשירי בשחמט, שהחזיק בתואר בין השנים 1969–1972. הוא היה חבר בהיכל התהילה העולמי של השחמט (אנ').
ספאסקי התמודד שלוש פעמים בדו-קרב הכתר באליפות העולם בשחמט. באליפות 1966 הפסיד לטיגראן פטרוסיאן. באליפות 1969 התמודד שוב נגד פטרוסיאן, ניצח והיה לאלוף העולם. ב-1972 הפסיד את הכתר העולמי בדו-קרב המפורסם נגד בובי פישר.
ספאסקי ניצח באליפות ברית המועצות בשחמט פעמיים כמנצח יחידי (1961, 1973) ופעמיים הגיע למקום ראשון יחד עם מתמודדים אחרים אך הפסיד בפלייאוף (1956, 1963). הוא התמודד בסבב העולמי לאליפות העולם בשבעה מחזורים (1956, 1965, 1968, 1974, 1977, 1980 ו-1985). בשנים 1965 ו-1968 ניצח בתחרויות המועמדים וזכה להתמודד נגד אלוף העולם. בשנים 1974 ו-1977 הגיע לחצי הגמר והפסיד לאנטולי קרפוב (1974) ו-ויקטור קורצ'נוי (1977).
בשנת 1976 עבר ספאסקי להתגורר בצרפת, קיבל אזרחות צרפתית, ייצג את צרפת באולימפיאדות השחמט ושיחק תחת דגל צרפת. הוא המשיך להתמודד בתחרויות, אבל כבר לא נחשב כמועמד לכתר העולמי.
ב-1992 התמודד ספאסקי ביוגוסלביה בדו-קרב גומלין לא רשמי נגד בובי פישר.
בשנת 2012 עזב ספאסקי את צרפת וחזר לרוסיה.
ילדותו

ספאסקי נולד בלנינגרד (כיום סנקט פטרבורג) ולמד לשחק שחמט בגיל חמש, ברכבת בה נמלט מהעיר במהלך מלחמת העולם השנייה. ספאסקי החל למשוך תשומת לב ציבורית בגיל עשר, כשניצח את אלוף ברית המועצות בשחמט מיכאל בוטביניק במשחק סימולטני. מאמנו הראשון היה האמן ולדימיר זק. ספאסקי הגיע לדרגת אמן כבר בגיל 15 (הישג חסר תקדים בתקופתו).
רב אמן צעיר

בגיל 16 ספאסקי סיים במקום רביעי משותף עם 12 נקודות מ-19 משחקים בתחרות חזקה בבוקרשט, רומניה. הזוכה אלכסנדר טולוש התרשם מיכולותיו והפך למאמנו. הישגיו בתחרות זו זיכו אותו בתואר אמן בינלאומי של ארגון פיד"ה. בשנת 1955 הוא סיים במקום שלישי משותף באליפות ברית המועצות ה-22, עם 11.5 נקודות מ-19 משחקים, תוצאה שאיפשרה לו להעפיל לתחרות הבין-אזורית שנערכה בגטבורג. בגיל 18 ספאסקי זכה באליפות העולם לנוער עם 14 נקודות מ-16 משחקים, הישג שזיכה אותו בתואר רב אמן.
ב-1956 סיים במקום ראשון משותף באליפות ברית המועצות, בצוותא עם רבי האמנים מארק טיימנוב ויורי אברבך.
המשבר

העלייה המטאורית של ספאסקי נעצרה בבת אחת והוא החל לסבול ממשבר מקצועי ואישי. הוא נכשל בניסיונו להעפיל לתחרות הבין-אזורית ב-1958 לאחר שהפסיד למיכאל טל במשחק המכריע שהיה הפכפך והיתרון עבר בין שחקן למשנהו מספר פעמים. בשנים 1959–1960 הוא סבל מחוסר יציבות. בשנת 1961 הוא כשל פעם נוספות בניסיון להעפיל לתחרות הבין-אזורית, וגם הפעם בהפרש של מקום אחד.
החזרה לצמרת

לאחר הכישלון בשנת 1961 החליט ספאסקי להחליף את מאמנו, שנודע כשחקן התקפה חזק, בגאון אסטרטגי בשם איגור בונדרבסקי. השיפור היה מיידי- בתוך מספר חודשים זכה ספאסקי באליפות ברית המועצות בפעם הראשונה בחייו. באליפות ברית המועצות הבאה הוא סיים במקום ראשון משותף עם לאוניד שטיין ורטמיר חולמוב, אולם הפסיד לשטיין בפלייאוף. ב-1964 הוא ניצח בתחרות האזורית שהתקיימה במוסקבה והעפיל לתחרות הבין-אזורית באמסטרדם. רצף ההצלחות שלו לא נקטע והוא סיים במקום ראשון משותף (כשהוא מנצח שמונה משחקים ברציפות) והעפיל בפעם הראשונה בחייו לדו-קרבות "המועמדים".
הזכייה באליפות העולם

ספאסקי התמודד בדו-קרבות המועמדים ב-1965, שנה שנחשבה ל"שנה המופלאה שלו".
ברבע הגמר הוא ניצח את פאול קרס בתוצאה 4–6 (+4 =4 -2).
בחצי הגמר הוא ניצח את יפים גלר בתוצאה (5.5-2.5, +3 =5 -0)
בגמר ה"מועמדים" הוא התמודד עם ידידו הוותיק, אלוף העולם לשעבר, מיכאל טל.
ספאסקי ניצח את טל 4–7 (+4 =6 -1) בעיקר בזכות יכולתו לנווט את המשחק לעמדות שקטות בהן טל, הטקטיקן הדגול, לא הרגיש בנוח.
מכיוון שניצח בגמר המועמדים עמד ספאסקי לשחק עם טיגראן פטרוסיאן על תואר אלוף העולם. לפני הדו-קרב עם פטרוסיאן היה ספאסקי בכושר מעולה – הוא זכה בתחרות החזקה לזכר מיכאיל צ'יגורין בסוצ'י ביחד עם וולפגאנג אונציקר ובתחרות העל בהיסטינגס ביחד עם וולפגנג אולמן.
הדו-קרב עם פטרוסיאן שהתקיים במוסקבה בשנת 1966 היה אחד מהדו-קרבות הצמודים בהיסטוריה, וספאסקי הפסיד בהפרש של נקודה אחת בלבד (+3 =17 -4). כשנשאל אלוף העולם לשעבר מיכאל בוטביניק מדוע ספאסקי הפסיד הוא השיב: "כי הוא לא הצליח לתכנת את עצמו לפטרוסיאן".
ההפסד לפטרוסיאן לא עצר את המומנטום של ספאסקי ובשנתיים הבאות הוא זכה במספר תחרויות חשובות.
מיד לאחר ההפסד באליפות העולם השתתפו ספאסקי ופטרוסיאן ב"גביע פיאטיגורסקי" בסנטה מוניקה ביחד עם רבים מהשחקנים הטובים בעולם (פישר, לארסן, פורטיש, אונציקר, רשבסקי, ניידרוף, איבקוב ודונר). ספאסקי זכה בתחרות הזו (בהפרש חצי נקודה מפישר) בעוד שפטרוסיאן סיים רק במקום שישי משותף. ספאסקי כינה את התחרות הזאת "תחרות חיי". בשנה שלאחר מכן ספאסקי סיים במקום ראשון משותף בתחרות העל בסוצ'י.
מכיוון שספאסקי היה המפסיד בדו-קרב על אליפות העולם הוא העפיל אוטומטית לדו-קרבות המועמדים בסבב הבא (בלי להשתתף בתחרות האזורית והבין-אזורית).
ברבע הגמר הוא שוב ניצח את גלר באותה תוצאה ((2.5-5.5, (+3 =5 -0)).
בחצי הגמר הוא פגש את בנט לארסן וניצח גם אותו 2.5-5.5.
בגמר הוא התמודד נגד ויקטור קורצ'נוי וניצח אותו 3.5-6.5.
וכך זכה ספאסקי להזדמנות שנייה נגד פטרוסיאן.
בדו-קרב לאליפות העולם שהתקיים גם הוא במוסקבה בשנת 1969 ניצח ספאסקי בתוצאה 10.5-12.5 וזכה בתואר אלוף העולם.
הדו-קרב מ-1969 התעלה לרמה גבוהה יותר ורבים ממשחקיו נלמדים עד היום (במיוחד זכור משחק מספר חמש, בו הסיע ספאסקי את רגלי המלכה שלו כל הדרך לערוגת ההכתרה בעשרים ושניים מסעים).
אובדן התואר

במהלך שנת 1970 המשיך ספאסקי לנצח בתחרויות חשובות (כגון סן חואן, אמסטרדם, וגטבורג).
כמו כן הוא הוביל את נבחרת ברית המועצות לניצחון בתחרות "ברית המועצות נגד שאר העולם" כשספאסקי עצמו מסיים בתיקו 2-2 עם בנט לארסן (ניצחונו של ספאסקי שהושג ב-17 מסעים היה אחד מהניצחונות הקצרים והמפורסמים בהיסטוריה של ההתמודדויות בין רבי אמנים).
אולם בשנת 1971 נחלש כושרו והוא מיעט לשחק בתחרויות. בתחרות חשובה לזכר אלכין הוא סיים רק במקום חמישי משותף.
בשנת 1972 ספאסקי ניסה להגן על התואר אלוף העולם כנגד בובי פישר.
הדו-קרב שכונה "דו-קרב המאה" (מסיבות שאינן קשורות בהכרח לשחמט) הסתיים בתבוסתו לפישר (12 ½8).
ספאסקי הפגין בדו-קרב זה יכולת חלשה והרבה לעשות "שגיאות גסות".
שלטונות ברית המועצות שראו בדומיננטיות הסובייטית בשחמט הוכחה לעליונותם, זעמו על הפסדו של ספאסקי לפישר האמריקאי, בעיצומה של המלחמה הקרה.
המשך הקריירה

הפסדו של ספאסקי לפישר לא סיים את הקריירה השחמטאית שלו. כבר בשנה שלאחר מכן הוא זכה באליפות ברית המועצות בשחמט, והשתתף בדו-קרבות המועמדים פעם נוספת ב-1974 בניסיון להשיב לעצמו את התואר אלוף העולם.
הוא ניצח את רב האמן האמריקאי רוברט בירן 4½-1½ (+3 =3 -0) (המשחק הראשון בו ספאסקי הקריב את מלכתו בנונשלאנטיות נהיה מפורסם מאוד).
ברם, ספסקי הפסיד כבר בשלב חצי הגמר שכשהובס על ידי אלוף העולם העתידי אנטולי קרפוב 7-4 (+1 -4 =6).
בשנת 1977 ניסה ספאסקי להעפיל לדו-קרב על אליפות העולם פעם נוספת.
הפעם הוא ניצח את ולסטימיל הורט ½8 -½7 ואת לאיוש פורטיש בתוצאה 8½-6½.
אולם הוא הפסיד בגמר לוויקטור קורצ'נוי בתוצאה ½7 - ½10, (+4 -7 =7).
ספאסקי המשיך לשחק שחמט תחרותי במהלך כל שנות השמונים ותחילת שנות התשעים.
מורשתו

ספאסקי הותיר את עיקר חותמו על עולם השחמט כ"ילד פלא בשחמט" בשנות החמישים וכמבוגר בשנות השישים.
שלא כמו שחקנים רבים אחרים ספאסקי כמעט לא תרם לאחר שנהפך לאלוף עולם.
על אף שמעולם לא היה שחקן פתיחות חזק ספאסקי תרם תרומה רבה במספר וריאנטים ידועים:
בספרדית (וריאנט בריאר ומרשל), בנימצו-הודית (וריאנט לנינגרד) ובסציליאנית סגורה.
ישנם מספר וריאנטים הקרויים על שמו (בנימצו הודית, ובהודית של המלך).
שלא כמו לשחקנים רבים בתקופתו לספאסקי היה רפרטואר פתיחות גדול (הוא פתח את מחצית ממשחקיו עם ה4 ואת מחצית ממשחקיו עם ד4).
ספאסקי החזיר לאופנה את הפתיחה הפראית "גמביט המלך" וניצח בעזרתה 16 משחקים (כולל נגד אלופי העולם פישר וקרפוב ונגד הטוען לכתר דויד ברונשטיין).
סגנונו של ספאסקי כונה אוניברסלי - הוא לא היה שחקן התקפי או שחקן אסטרטגי אלא שחקן שהיה מוכן לשחק כל סוג של עמדה.
משחק לדוגמה

משחק של ספאסקי (לבן) נגד דוד ברונשטיין (שחור) ששוחק באליפות ברית המועצות 1960. גרסה של המשחק מופיעה בסרט ג'יימס בונד מרוסיה באהבה (1963).
1.ה4, ה5
2.ו4 (גמביט המלך פתיחה שגם ספסקי וגם ברונשטיין אהבו), ה:ו4
3.פו3, ד5
4.ה:ד5, רד6 מקובל יותר 4.פו6.
5.פג3 (מעניין גם 5.רב5+), פה7
6.ד4, 0-0
7.רד3, פד7
8. 0-0, ח6?! (עדיף פו6!)
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
9.פה4! (מתחיל לבנות לחץ ששווה את ההקרבה של ד5), פ:ד5
10.ג4, פה3
11.ר:ה3, ו:ה3
12.ג5!, רה7
13.רג2! (לשחור יש בעיות עם הערוגות ח7 ו-ו7), צה8
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
14.מהד3, ה2
15.פד6!? הקרבה מהממת של צריח ופרש. אובייקטיבית כנראה היה עדיף פשוט צו2!
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
15. ...פו8? מסע חלש שמוביל להפסד במשחק. היה הכרחי לשחק 15. ...ר:ד6 16.מהח7+, מו8
17.ג:ד6, ה:ו1=מה+ 18.צ:ו1, ג:ד6! 19.מהח8+, מה7 20.צה1+, פה5 21.מה:ז7, צז8! 22.מה:ח6, מהב6! 23.מח1, רה6 24.ד:ה5 וללבן תמורה תמורת הטיב אבל לא בטוח שהיא תספיק לניצחון.
16.פ:ו7!, ה:ו1=מה+
17.צ:ו1, רו5
18.מה:ו5, מהד7
19.מהו4, רו6
20.פ3ה5, מהה7 עדיף היה 20. ...ר:ה5
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
21.רב3!, ר:ה5
22.פ:ה5, מח7
23.מהה4+ השחור נכנע.
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1965 | ריגה | יפים גלר | 5.5 מ-8 | ניצחון |
| 1965 | טביליסי | מיכאל טל | 7 מ-11 | ניצחון |
| 1966 | מוסקבה | טיגראן פטרוסיאן | 11.5 מ-24 | סגן אלוף העולם |
| 1968 | סוחומי | יפים גלר | 5.5 מ-8 | ניצחון |
| 1968 | מאלמה | בנט לארסן | 5.5 מ-8 | ניצחון |
| 1968 | קייב | ויקטור קורצ'נוי | 6.5 מ-10 | ניצחון |
| 1969 | מוסקבה | טיגראן פטרוסיאן | 12.5 מ-23 | ניצחון, אלוף העולם |
| 1972 | רייקיאוויק | רוברט פישר | 8.5 מ-21 | הפסד תואר אלוף העולם |
| 1974 | סן חואן | רוברט בירן | 4.5 מ-6 | רבע גמר המועמדים |
| 1974 | לנינגרד | אנטולי קרפוב | 4 מ-11 | חצי גמר המועמדים |
| 1977 | אמסטרדם | יאן טימן | 4 מ-6 | ניצחון |
| 1977 | רייקיאוויק | ולסטימיל הורט | 8.5 מ-16 | ניצחון |
| 1977 | זולינגן | רוברט הובנר | 3.5 מ-6 | ניצחון |
| 1977 | זולינגן | לובומיר קבלק | 4 מ-6 | ניצחון |
| 1977 | ז'נבה | לאיוש פורטיש | 8.5 מ-15 | ניצחון |
| 1977 | בלגרד | ויקטור קורצ'נוי | 7.5 מ-18 | הפסד |
| 1980 | מקסיקו | לאיוש פורטיש | 7 מ-14 | תיקו |
| 1983 | חילברסום | יאן טימן | 3 מ-6 | תיקו |
| 1989 | ונציה | רוברט הובנר | 2 מ-6 | הפסד |
| 1990 | ארצות הברית | יאסר סיירבן | 2 מ-5 | הפסד |
| 1992 | בלגרד | רוברט פישר | 12.5 מ-30 | הפסד |
| 1993 | בודפשט | יהודית פולגאר | 4.5 מ-10 | הפסד |
הופעות באולימפיאדות השחמט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1962 | 3 | ברית המועצות |  | 11 מ-14 | 8+ 6= 0- | 78.6 | 1 קבוצתי, 1 אישי |
| 1964 | 2 עת | ברית המועצות |  | 10.5 מ-13 | 8+ 5= 0- | 80.8 | 1 קבוצתי, 3 אישי |
| 1966 | 2 | ברית המועצות |  | 10 מ-15 | 5+ 10= 0- | 66.7 | 1 קבוצתי |
| 1968 | 2 | ברית המועצות |  | 10 מ-14 | 6+ 8= 0- | 71.4 | 1 קבוצתי, 3 אישי |
| 1970 | 1 | ברית המועצות |  | 9.5 מ-12 | 7+ 5= 0- | 79.2 | 1 קבוצתי, 1 אישי |
| 1974 | 3 | ברית המועצות | 2650 | 11 מ-15 | 7+ 8= 0- | 73.3 | 1 קבוצתי, 1 אישי |
| 1978 | 1 | ברית המועצות | 2630 | 7 מ-11 | 4+ 6= 1- | 63.6 | 2 קבוצתי |
| 1984 | 1 | צרפת | 2590 | 8 מ-14 | 2+ 12= 0- | 57.1 | 7 קבוצתי |
| 1986 | 1 | צרפת | 2620 | 9 מ-14 | 4+ 10= 0- | 64.3 | 10 קבוצתי |
| 1988 | 1 | צרפת | 2560 | 7.5 מ-13 | 3+ 9= 1- | 57.7 | 31 קבוצתי |
משחקים מוסברים

בוריס ספאסקי מול בובי פישר, 30.3.1960,Spassky vs Fischer - King's Gambit! (First Game They Ever Played)
בוריס ספאסקי מול בובי פישר, 11.7.1972, Come Out and Play, Chicken! Spassky vs Fischer (1972) Game 1
בוריס ספאסקי מול בובי פישר, 16.7.1972,Cameras, or Me? Spassky vs Fischer (1972) Game 3
בובי פישר מול  בוריס ספאסקי, 18.7.1972, This is Why I'M World Champion! Fischer vs Spassky (1972) Game 4
בוריס ספאסקי מול בובי פישר, 20.7.1972,Celebration in The Swimming Pool Spassky vs Fischer (1972) Game 5
בובי פישר מול  בוריס ספאסקי, 23.7.1972, Bobby Fischer vs Boris Spassky World Chess Championship 1972. Game 6
בוריס ספאסקי מול בובי פישר, 25.7.1972, Spassky's Stolen Chair! Spassky vs Fischer (1972) Game 7
בובי פישר מול בוריס ספאסקי, 27.7.1972, Marble, or Wood? Fischer vs Spassky (1972) Game 8
בוריס ספאסקי מול בובי פישר, 1.8.1972, Bobby Like Elvis Presley Spassky vs Fischer (1972) Game 9
בובי פישר מול  בוריס ספאסקי, 3.8.1972, Worst July in 17 Years Fischer vs Spassky (1972) Game 10
בוריס ספאסקי מול    בובי פישר, 6.8.1972, Crime and Punishment - Bobby Fischer vs Boris Spassky 1972 - Game 11
בובי פישר מול  בוריס ספאסקי, 8.8.1972, Dark Wine-colored Costume Fischer vs Spassky (1972) Game 12
בוריס ספאסקי מול בובי פישר, 10.8.1972, Children with Candy Spassky vs Fischer (1972) Game 13
בובי פישר מול  בוריס ספאסקי, 15.8.1972, y u do dis, Boris Fischer vs Spassky (1972) Game 14
בוריס ספאסקי מול בובי פישר, 17.8.1972, $1.250.000 Spassky vs Fischer (1972) Game 15
בובי פישר מול  בוריס ספאסקי, 20.8.1972,Operation Chair Fischer vs Spassky (1972) Game 16
בוריס ספאסקי מול בובי פישר, 22.8.1972, First Time For Everything Spassky vs Fischer (1972) Game 17
בובי פישר מול  בוריס ספאסקי, 24.8.1972, The Milwaukee Ball Game Fischer vs Spassky (1972) Game 18
בוריס ספאסקי מול בובי פישר, 27.8.1972, Bobby Copies The Ladies Spassky vs Fischer (1972) Game 19
בובי פישר מול  בוריס ספאסקי, 29.8.1972, Ministry of Finance Fischer vs Spassky (1972) Game 20
בוריס ספאסקי מול בובי פישר, 31.8.1972, Robert James Fischer, Champion of The World Spassky vs Fischer (1972) Game 21
משחקים מוסברים > 1954

מיכאל טל מול  בוריס ספאסקי, 8.1954, Spassky vs Tal First Game They Ever Played!
משחקים מוסברים > 1973

מיכאל טל מול בוריס ספסקי, 10.3.1973, Clear Your Schedule! Tal vs Spassky (1973)
הערות שוליים

↑  התחרות הבין-אזורית (באנגלית: Interzonal, "אינטרזונל") אורגנה בעבר על ידי פיד"ה והייתה תחנה בדרך לאליפות העולם בשחמט
↑  Boris Spassky vs Mikhail Tal (1958), www.chessgames.com
↑  Boris Spassky vs Tigran Petrosian (1969), www.chessgames.com
↑  Bent Larsen vs Boris Spassky (1970) When Pawns Attack, www.chessgames.com
↑  Robert Byrne vs Boris Spassky (1974), www.chessgames.com
| 0 | 1 | 2 |
| --- | --- | --- |
| הקודם: טיגראן פטרוסיאן | אלופי העולם בשחמט | הבא: בובי פישר |
| --- | --- |
בקרת זהויות :  NLI: 987007271781005171  PLWABN: 9810664149605606  BIBSYS: 90061941  BNC: 000666606  BNE: XX5763998  BnF: cb131705504 (data)  GND: 118615955  ISNI: 0000 0000 8327 4883  LCCN: n80038426  LNB: 000325117  NKC: hka2015888665  NLA: 35515483  NSK: 000055701  NTA: 074103229  SELIBR: 251515  SNAC: w68d39zv  SUDOC: 035151625  Trove: 980988  VIAF: 117068781   WorldCat (עם VIAF): 117068781
יונתן סע הביתה

| --- | --- |
 שיר בביצוע אושיק לוי
 מתוך האלבום אושיק לוי
 יצא לאור:  1974
 שפה:  עברית
 חברת תקליטים:  ישראדיסק
 כתיבה:  יהונתן גפן
 לחן:  נפתלי אלטר
 
"יונתן סע הביתה" הוא שיר עברי שכתב יהונתן גפן, הלחין נפתלי אלטר ובוצע ב-1973 על ידי אושיק לוי, שמאוחר יותר כלל אותו באלבומו השני, "אושיק לוי" (1974).
רקע

השיר נוצר בלונדון ב־1971, בביקור של אושיק לוי בביתו של שלום חנוך, שהתגורר אז באנגליה בניסיון לפתח קריירה בינלאומית. באותו יום ביקרו את חנוך גם יהונתן גפן ונפתלי אלטר, ששהו גם הם בלונדון באותה תקופה. בעקבות מזג האוויר האפור כתב גפן את השיר, אלטר הלחין, ולוי הקליט אותו עם שובו לישראל. את קולות הרקע בשיר שרות ריקי גל ורותי נבון. השיר יצא לאור בפברואר 1973, ובמקור נקרא "סע הביתה יונתן", כשמו של מחזה מאת חנוך ברטוב שעלה בשנות השישים. הוא נכלל באלבום הסולו השני של לוי, "אושיק לוי", שהופיע בסוף 1974, ושם נקרא בשמו המוכר, "יונתן סע הביתה". המבקר יוסי חרסונסקי כתב כי השיר "הוא מאותם שירים בלתי אמצעיים, המספרים על רגשות פשוטים, ואלטר ידע ליצור מנגינה אקספרסיבית ואף להתאימה לסגנון שירתו של אושיק".
בשנת 2003 הוציא אושיק לוי את האלבום "אושיק לוי וחברים, אבל כולם – בהופעה חיה", שכלל ביצוע לשיר עם אסף אמדורסקי. במצעד הפזמונים העברי השנתי של גלי צה"ל לשנת התשס"ג (2003) הגיע ביצוע זה למקום ה-30.
תוכן השיר

השיר מציג קיטוב בין שני רגשות מנוגדים: ההנאה מן השהות מחוץ לישראל, ומנגד הגעגועים אליה. בשיר תיאורי מזג אוויר קודרים המציגים את הצד הלא מהנה של החיים בנכר.
בבית הראשון מתוארת עיר גדולה ללא חיילים. היא אינה מוזכרת בשמה. הדובר מדבר בגוף ראשון. הוא טוען כי מצד אחד הוא מרגיש בה נפלא, אך מצד שני הוא מרגיש בה זרות.
הפזמון החוזר מדבר בגוף שני, ובו קריאה ליונתן לנסוע הביתה לארץ ישראל. יהונתן גפן בחר בפזמון את הכתיב "יונתן" ולא את כתיב שמו שלו, "יהונתן".
בבית השני מתאר הדובר דמות אנונימית בשם מייקל. בנוסף מוזכר "שלום" שהוא שלום חנוך ששהה אף הוא בלונדון בניסיונו לפתח קריירה בינלאומית, ואיתו היה חבר גפן בחבורת לול. חנוך, יוצא קיבוץ משמרות, מדבר על פי השיר "אנגלית כמו שבקיבוץ". השורה "והוא הראה לי את העיר ומאיה שגדלה" מתייחסת לבתו של חנוך מאיה, שהוזכרה בשיר של חנוך שהוקדש לה (עוד לפני לידתה). בסוף הבית שוב הדובר מתייחס בדואליות לשהות במדינה זרה ואומר "האנשים בריאים אבל השמש כאן חולה".
הבית השלישי מציג שוב את הרגשות השונים: מצד אחד מנגנים רוקנ'רול בכל מיני צבעים, אך מצד שני החורף בא לכאן מוקדם והאור אינו עליז.
הערות שוליים

1 2 3  נעם רפפורט, רוק ישראלי, 1967–1973, ישראל 2018, עמ' 252.
↑  על פי עטיפת התקליט אריך הנגן שיצא בדצמבר 1974, קולות הרקע הם של ריקי גל, אסתי כץ, נאוה ברוכין ומיכל טל.
↑  התקליט "אושיק לוי" באתר Discogs.
↑  יוסי חרסונסקי, הפזמונים ה"חזקים" של אושיק, מעריב, 25 בדצמבר 1974.
↑  https://103fm.maariv.co.il/pages/page.aspx?cntrVQ=HFH שלום חנוך - מאיה, באתר של 103FM
אנדראה רוסי

| --- | --- |

 לידה:  3 ביוני 1950 (בן 74) מילאנו, איטליה 
 מקום מגורים:  מילאנו 
 מקום לימודים:  אוניברסיטת מילאנו 
 
אנדראה רוסי (באיטלקית: Andrea Rossi; נולד ב-3 ביוני 1950) הוא ממציא הטוען כי הצליח לפתח תהליך היתוך קר יציב המייצר אנרגיה, וכי הוא משיק מוצר מסחרי המבוסס על התהליך. המוצר נקרא Energy Catalyzer או E-CAT.